Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelsen af EF-traktatens artikel 87 og 88 på uddannelsesstøtte

(2003/C 64/06)

(EØS-relevant tekst)

Sag nr.: XT 04/02

Medlemsstat: Spanien

Region: Den selvstyrende region Extremadura

Støtteordningens navn eller navnet på den virksomhed, der modtager individuel støtte: Støtte til uddannelse, etablering af sammenslutninger og teknisk bistand i den socialøkonomiske sektor

Retsgrundlag: Decreto autonómico n° 169/2001, de 6 de noviembre (DOE n° 131 de 13.11.2001)

De planlagte årlige udgifter i henhold til ordningen eller den samlede individuelle støtte, der er ydet virksomheden: Det årlige budget for ordningen er på ca. 100364000 ESP (603199,79 EUR) til finansiering af de forskellige støtteforanstaltninger i medfør af ovennævnte "decreto" 169/2001 af 6. november 2001. Ordningen omfatter ikke kun støtte til uddannelse, men også til andre foranstaltninger, der skal anmeldes til Europa-Kommissionen; ordningen er derfor behørigt anmeldt og registreret som støtte nr. 836/2000

Maksimal støtteintensitet: Hvis støttemodtagerne er sammenslutninger af andelsselskaber og medarbejderejede virksomheder:

75 % af omkostningerne ved foranstaltningen, dog max. 1500000 ESP.

Hvis støttemodtagerne er andelsselskaber eller medarbejderejede virksomheder:

1) Specialuddannelse: 35 % i tilfælde af store virksomheder og 45 % i tilfælde af små og mellemstore virksomheder

2. Almen uddannelse: 60 % i tilfælde af store virksomheder og 80 % i tilfælde af små og mellemstore virksomheder.

I begge tilfælde dog max. 1000000 ESP

Gennemførelsestidspunkt: Der kan ydes støtte til foranstaltninger, der gennemføres, efter at retsgrundlaget for disse er trådt i kraft, dvs. fra 14. november 2001

Støtteordningens eller det individuelle støtteprojekts varighed: Ordningen udløber den 31. december 2006

Støttens formål: 1) At støttemodtagerne afholder dagskurser, seminarer eller foredrag rettet mod andelshavere og arbejdstagere i andelsselskaber, medarbejderejede virksomheder eller foreninger, forudsat at indholdet heraf er relevant for organisatorernes og/eller den socialøkonomiske sektors aktiviteter.

2) At andelshavere og arbejdstagere i de støttemodtagende virksomheder deltager i kurser, dagskurser og seminarer, der afholdes af offentlige eller private organismer, forudsat at indholdet heraf er relevant for organisatorernes og/eller den socialøkonomiske sektors aktiviteter.

Berørte sektorer: Alle økonomiske sektorer, forudsat at ansøgerne opfylder de retlige krav for at være støttemodtagere

Navn og adresse på den myndighed, der yder støtten: Consejería de Trabajo de la Junta de Extremadura Avenida de Extremadura, 43 E - 06800 Mérida, Badajoz

Andre oplysninger: Med hensyn til grundlaget for at klassificere foranstaltninger, der er støtteberettigede, som almen uddannelse, idet der kan ydes støtte til både almen uddannelse og specialuddannelse (artikel 6, stk. 1, i "decreto" 169/2001 af 6. november 2001), er det i hver enkelt sag nødvendigt i lyset af de dokumenter, der medsendes ansøgningen, at vurdere, hvilke forhold der spiller ind for at klassificere uddannelsesforanstaltningen i den ene eller den anden kategori. Der er hidtil ikke blevet behandlet nogen ansøgninger.

Sag nr.: XT 10/02

Medlemsstat: Det Forenede Kongerige

Region: Nordirland

Støtteordningens navn eller navnet på den virksomhed, der modtager individuel støtte: Uddannelse i virksomhedsledelse i ugunstigt stillede områder

Retsgrundlag: Agriculture Act 1949,

Agriculture (Miscellaneous Provisions) Act (Northern Ireland) 1970

De planlagte årlige udgifter i henhold til ordningen eller den samlede individuelle støtte, der er ydet virksomheden: 2001/02: 0,29 mio. GBP

2002/03: 0,51 mio. GBP

2003/04: 0,51 mio. GBP

2004/05: 0,45 mio. GBP

I alt: 1,8 mio. GBP til 12000 praktikanter

Der kan højst ydes 1 mio. EUR pr. støttemodtager.

Gennemsnitlig støtte pr. praktikant er 150 GBP

Maksimal støtteintensitet: Den faktiske støtteintensitet for programmet er 70 %. Det er under det tilladte loft på 80/90 % baseret på

- 70 % til generelle uddannelsesforanstaltninger til SMV. Alle praktikanter kommer fra SMV som defineret i bilag 1 til forordning (EF) nr. 68/2001. Der er tale om generel uddannelse, der giver kvalifikationer, som kan benyttes i andre virksomheder, og som forbedrer den uddannede arbejdstagers beskæftigelsesmuligheder. Ved indmeldelsen til kurset kontrolleres det, om praktikanterne er berettigede til at deltage.

- 10 % i regionalstøtte. Nordirland er berettiget til regionalstøtte i henhold til traktatens artikel 87, stk.3, litra a).

- 10 % i uddannelsesstøtte til "ugunstigt stillede arbejdstagere". Mange af deltagerne i dette program ( >70 %) vil være over 45 år og har ikke nogen uddannelse på sekundærtrinnet eller tilsvarende trin. De ville derfor være berettiget til en ekstra støtte på 10 %. Den er dog ikke inkluderet, fordi det ikke er muligt at identificere de praktikanter, der er berettiget til denne ekstra støtte på grund af det store deltagerantal

Gennemførelsestidspunkt: Februar 2002

Støtteordningens eller det individuelle støtteprojekts varighed: Februar 2002 til marts 2005

Støttens formål: - Tilbud om generel uddannelse i virksomhedsledelse for at forbedre arbejdstagernes kompetence, hvilket potentielt forbedrer deres beskæftigelsesmuligheder og er et skridt på vej mod bedre kvalifikationer.

- Uddannelse i virksomhedsledelse (NVQ 2/3) med anvendelse af et forenklet bogføringssystem.

- Tilskyndelse af virksomheder til at anvende grundlæggende praksis i virksomhedsledelse, som f.eks. finansforvaltning og bogføring.

- Målgruppe for programmet er landmænd, familiemedlemmer og landmedarbejdere fra SMV i ugunstigt stillede områder. Der er følgende uddannelsespladser:

- 2001/02: 1500

- 2002/03: 3500

- 2003/04: 3500

- 2004/05: 3500

- Antal praktikanter i alt: 12000

Berørte sektorer: Landbrug, herunder skovbrug og landbaserede erhverv

Navn og adresse på den myndighed, der yder støtten: Mr Ian Duff, Head of Technical Support, Agri-Food Development Service, Education and Finance Division, Department of Agriculture and Rural Development, Room 544, Dundonald House, Upper Newtownards Rd, Belfast BT4 3SB, Northern Ireland

Andre oplysninger: Med programmet "støtte til uddannelse i virksomhedsledelse i ugunstigt stillede områder" forbedres landmænds og deres familiemedlemmers kendskab til virksomhedsledelse. Foranstaltningen vil forbedre arbejdsstyrkens kvalifikationer og dermed forbedre arbejdstagernes beskæftigelsesmuligheder. Programmet tager sigte på at tilskynde virksomheder til at anvende grundlæggende managementpraksis, herunder brug af et forenklet bogføringssystem.

Kandidater, der består kurset, modtager et certifikat og vil få tilbud om at aflægge en prøve og blive godkendt af Northern Ireland Open College Network. Ved afslutningen af det indledende kursus kan deltagerne gå videre med programmet på mellemniveau i deres lokale områder.

Ansøgere skal ved tilmeldelsen fremlægge de oplysninger, der er nødvendige for at fastslå, at deltagerne kommer fra SMV i ugunstigt stillede områder og er berettigede til at deltage.

Under programmet fører DARD's medarbejdere tilsyn med programmet for at sikre, at gennemførelsen sker i overensstemmelse med forordning (EF) nr. 68/2001 og reglerne for støtte til generel uddannelse i SMV.

Sag nr.: XT 11/02

Medlemsstat: Det Forenede Kongerige

Region: Nordirland

Støtteordningens navn eller navnet på den virksomhed, der modtager individuel støtte: Uddannelse i miljøvenlig praksis i ugunstigt stillede områder

Retsgrundlag: Agriculture Act 1949,

Agriculture (Miscellaneous Provisions) Act (Northern Ireland) 1970

De planlagte årlige udgifter i henhold til ordningen eller den samlede individuelle støtte, der er ydet virksomheden: 2001/02: 0,29 mio. GBP

2002/03: 0,82 mio. GBP

2003/04: 0,74 mio. GBP

2004/05: 0,75 mio. GBP

I alt 2,6 mio. GBP til 12000 praktikanter.

Der kan højst ydes 1 mio. EUR pr. støttemodtager.

Gennemsnitlig støtte pr. praktikant er 216 GBP

Maksimal støtteintensitet: Den faktiske støtteintensitet for programmet er 79 %. Det er under det tilladte loft på 80/90 % baseret på

- 70 % til generelle uddannelsesforanstaltninger til SMV. Alle praktikanter kommer fra SMV som defineret i bilag 1 til forordning (EF) nr. 68/2001. Der er tale om generel uddannelse, der giver kvalifikationer, som kan benyttes i andre virksomheder, og som forbedrer den uddannede arbejdstagers beskæftigelsesmuligheder. Ved indmeldelsen til kurset kontrolleres det, om praktikanterne er berettigede til at deltage.

- 10 % i regionalstøtte. Nordirland er berettiget til regionalstøtte i henhold til traktatens artikel 87, stk. 3, litra a).

- 10 % i uddannelsesstøtte til "ugunstigt stillede arbejdstagere". Mange af deltagerne i dette program ( >70 %) vil være over 45 år og har ikke nogen uddannelse på sekundærtrinnet eller tilsvarende trin. De ville derfor være berettiget til en ekstra støtte på 10 %. Den er dog ikke inkluderet, fordi det ikke er muligt at identificere de praktikanter, der er berettiget til denne ekstra støtte på grund af det store deltagerantal

Gennemførelsestidspunkt: Februar 2002

Støtteordningens eller det individuelle støtteprojekts varighed: Februar 2002 til marts 2005

Støttens formål: - Tilbud om "generelle uddannelsesforanstaltninger" for at forbedre arbejdstagernes kendskab til miljøforvaltning, hvilket potentielt forbedrer deres beskæftigelsesmuligheder og er et skridt på vej mod bedre kvalifikationer.

- Forbedring af kendskabet til miljøspørgsmål, f.eks. biodiversitet, vandkvalitet (herunder eutrofiering) og beskyttelse af Nordirlands landbaserede arv.

- Fremme af deltagernes muligheder for at træffe kompetente afgørelser vedrørende deres virksomheders fremtid på basis af objektive informationer.

- Målgruppe for programmet er landmænd, familiemedlemmer og landmedarbejdere fra SMV i ugunstigt stillede områder. Der er følgende uddannelsespladser:

- 2001/02: 1500

- 2002/03: 3500

- 2003/04: 3500

- 2004/05: 3500.

- Antal praktikanter i alt: 12000

Berørte sektorer: Landbrug, herunder skovbrug og landbaserede erhverv

Navn og adresse på den myndighed, der yder støtten: Mr Ian Duff, Head of Technical Support, Agri-Food Development Service, Education and Finance Division, Department of Agriculture and Rural Development, Room 544, Dundonald House, Upper Newtownards Rd, Belfast BT4 3SB, Northern Ireland

Andre oplysninger: Formålet med programmet "uddannelse i miljøvenlig praksis i ugunstigt stillede områder" er at forbedre kendskabet til forvaltningspraksis på miljøområdet. Der fokuseres på miljøkrav som f.eks. biodiversitet, vandkvalitet og beskyttelse af den landbaserede arv. Centrale aspekter i programmet er vigtige færdigheder som fortolkning og anvendelse af koncepter inden for den eksisterende miljølovgivning, revision, benchmarking og problemløsning. Uddannelsen foregår på landbrug, men miljøkompetencen kan let overføres til andre sektorer som f.eks lokalråd, miljøorganisationer og private miljøvirksomheder.

God miljøpraksis er et EU-krav for medlemsstaterne og udgør en integreret del af de nye støtte- og agri-miljøprogrammer i ugunstigt stillede områder inden for Northern Ireland Rural Development Regulation Plan.

Ansøgere skal ved tilmeldelsen fremlægge de oplysninger, der er nødvendige for at fastslå, at deltagerne kommer fra SMV i ugunstigt stillede områder og er berettigede til at deltage. Kandidater, der består kurset, modtager et certifikat og vil få tilbud om at aflægge en prøve og blive godkendt af Northern Ireland Open College Network.

Under programmet fører DARD's medarbejdere tilsyn med programmet for at sikre, at gennemførelsen sker i overensstemmelse med forordning (EF) nr. 68/2001 og reglerne for støtte til generel uddannelse i SMV.

Sag nr.: XT 21/01

Medlemsstat: Italien

Region: Toscana

Støtteordningens navn eller navnet på den virksomhed, der modtager individuel støtte: Støtte til virksomheder, der arbejder på regionen Toscanas område i erhvervsgrene, der er præget af international konkurrence. Støtten vedrører førstegangsuddannelse, genuddannelse og efteruddannelse af de ansatte

Retsgrundlag: Delibera della giunta regionale della Toscana n. 383 del 13 aprile 2001. Modificata con deliberazione della giunta regionale della Toscana n. 909 del 6 agosto 2001

De planlagte årlige udgifter i henhold til ordningen eller den samlede individuelle støtte, der er ydet virksomheden: 9726604,933 EUR for hvert år i tidsrummet 2001-2006, i alt 58359629,597 EUR i form af godtgørelse af effektivt afholdte og påviste støtteberettigede udgifter til gennemførelse af uddannelsesforanstaltninger

Maksimal støtteintensitet: I henhold til artikel 4, stk. 2 til 6, i forordning (EF) nr. 68/2001 er de højeste støtteintensiteter som følger:

>TABELPOSITION>

>TABELPOSITION>

De i ovenstående oversigt angivne intensiteter forhøjes med 10 procentpoint, når den foranstaltning, støtten går på, er bestemt til uddannelse af dårligt stillede arbejdstagere, som omhandlet i artikel 2, litra g), i forordning (EF) nr. 68/2001.

Vedrører støtten søtransportsektoren, kan dens intensitet nå op på 100 %, uanset om uddannelsesprojektet vedrører særlig eller generel uddannelse, når blot følgende betingelser opfyldes:

- deltageren i uddannelsesprojektet er ikke aktivt medlem af mandskabet, men løst ansat, og

- uddannelsen gives om bord på fartøjer, der er indregistrerede i Fællesskabets registre

Gennemførelsestidspunkt: 13. april 2001

Støtteordningens eller det individuelle støtteprojekts varighed: Indtil december 2006

Støttens formål: Støtteordningen vedrører såvel generel som særlig uddannelse. I overensstemmelse med forordning (EF) nr. 68/2001, artikel 2, litra e), forstås ved generel uddannelse indlæring af almene færdigheder, som arbejdstageren ikke kun kan benytte til udførelse af sine nuværende eller fremtidige arbejdsopgaver i den støttemodtagende virksomhed, men som i vid udstrækning kan anvendes i andre virksomheder eller på andre arbejdsområder, og som derved kan forbedre hans beskæftigelsesmuligheder. Med henblik på anvendelse af nærværende støtteordning skal anføres, at i kategorien generel uddannelse indgår:

- uddannelse, der er fælles for flere virksomheder, dvs. uddannelse, der tilrettelægges af forskellige uafhængige virksomheder (som omhandlet i fællesskabsbestemmelserne om SMV), eller som ansatte i forskellige virksomheder kan deltage i. Overholdelsen af disse krav (uddannelsen skal være fælles for flere virksomheder, og virksomhederne skal være uafhængige) sikres i forbindelse med proceduren for udvælgelse af projekterne ved passende dokumentation

- virksomhedsuddannelse vedrørende erhvervsprofilerne i den regionale fortegnelse eller uddannelse efter profiler, som søges indført i denne fortegnelse. Bevis herfor udstedes af den behørige region eller provins. Retsgrundlaget herfor er regionallov nr. 70 af 31. august 1994 (nye bestemmelser om erhvervsuddannelse), artikel 11, hvori der står, at der skal udstedes bevis for erhvervsuddannelse eller faglig prøve, og artikel 18, ifølge hvilken regionalstyrelsen tildeles beføjelser til at fastlægge de erhvervsprofiler, der skal optages i den regionale fortegnelse, og i forbindelse med hvilke der skal udstedes bevis for erhvervsuddannelse eller faglig specialisering

Berørte sektorer: - Landbrug

- Fiskeri og vandbrug

- Kulminer

- Jern- og stålindustrien

- Skibsbygning

- Kunstfibre

- Motorkøretøjsindustrien

- Andre forarbejdningsindustrier

- Alle tjenesteydelser.

Bemærkninger:

Ordningen finder anvendelse på alle erhvervsgrene, der er omfattet af forordning (EF) nr. 68/2001. For det andet finder nærværende ordning ikke anvendelse på uddannelses- eller omskolingsstøtte til arbejdstagere i kriseramte virksomheder, ifølge Fællesskabets rammebestemmelser for statsstøtte til redning og omstrukturering af kriseramte virksomheder (EFT C 288 af 9.10.1999). Sådan støtte vurderes i lyset af nævnte retningslinjer. For det tredje finder nærværende ordning ikke anvendelse, når støttebeløbet til den enkelte virksomhed til et enkelt uddannelsesprojekt overstiger 1 mio. EUR, i hvilket tilfælde støttebeløbet skal anmeldes til Kommissionen med henblik på godkendelse

Navn og adresse på den myndighed, der yder støtten: Regione Toscana Dipartimento delle Politiche formative e dei beni culturali Servizio FSE e sistema della formazione professionale Piazza della Libertà 15 I - 50129 Firenze

Sag nr.: XT 32/02

Medlemsstat: Italien

Region: Den selvstyrende provins Trento

Støtteordningens navn eller navnet på den virksomhed, der modtager individuel støtte: Finansiering af uddannelsesplaner i virksomheder, erhvervsgrene og områder - 2002

Retsgrundlag: Deliberazione della Giunta provinciale n. 480 del 15 marzo 2002 avente ad oggetto "Procedure e criteri di attuazione, gestione e rendicontazione dei piani formativi aziendali, settoriali e territoriali riferibili alla gestione dei fondi di cui all'art. 9, comma 3, della legge 19 luglio 1993, n. 236 - anno 2002." (pubblicata sul BURTAA n. 14 del 2.4.2002), in attuazione decreto direttoriale n. 511/V/2001 "Interventi di promozione di piani formativi aziendali, settoriali, territoriali e sviluppo della prassi di formazione continua per l'esercizio finanziario 2001, di cui all'articolo 118 della legge n. 338 del 23 dicembre 2000" (GU 12 del 15.1.2002) che ripartisce tra le Regioni italiane le risorse derivanti dal contributo integrativo di cui all'articolo 25 della legge 21 dicembre 1978 n. 845

De planlagte årlige udgifter i henhold til ordningen eller den samlede individuelle støtte, der er ydet virksomheden: Til den selvstyrende provins 1394433,63 EUR

Maksimal støtteintensitet: - særlig uddannelse for store virksomheder: intensitet på højst 25 %

- særlig uddannelse for SMV: intensitet på højst 35 %

- generel uddannelse for store virksomheder: intensitet på højst 50 %

- generel uddannelse for SMV: intensitet på højst 70 %.

Ovennævnte procenter forhøjes med 10 procentpoint, når modtagerne af uddannelsen er dårligt stillede arbejdstagere, som omhandlet i artikel 2, litra g), i forordning (EF) nr. 68/2001

Gennemførelsestidspunkt: 15. marts 2002

Støtteordningens eller det individuelle støtteprojekts varighed: 31. december 2002

Støttens formål: Støtten vedrører såvel generel som særlig uddannelse.

For så vidt angår definitionen af generel uddannelse, har man vedtaget samme ordlyd som i forordning (EF) nr. 68/2001, idet denne ordlyd anses for tilstrækkelig klar og udtømmende: Ved generel uddannelse forstås indlæring af almene færdigheder, som arbejdstageren ikke kun kan benytte til udførelsen af sine nuværende eller fremtidige arbejdsopgaver i den støttemodtagende virksomhed, men som i vid udstrækning kan anvendes i andre virksomheder eller på andre arbejdspladser, og som derfor i høj grad forbedrer arbejdstagerens mulighed for ansættelse

Berørte sektorer: Alle erhvervsgrene

Navn og adresse på den myndighed, der yder støtten: Provincia Autonoma di Trento - Servizio Addestramento e Formazione professionale, via Gilli, 3 - I - 38100 Trento

Andre oplysninger: Da der er tale om en støtteordning, er det ikke muligt at give en beskrivelse af projektets indhold med henblik på at godtgøre, at dette svarer til definitionen af generel uddannelse.

Den forudgående kontrolprocedure, provinsen har fastsat med henblik på at sikre, at den højeste støtteintensitet kun tildeles projekter vedrørende generel uddannelse, foreskriver:

- at støttemodtageren ved forelæggelse af projektet afgiver erklæring om dettes indhold af generel eller særlig uddannelse

- at et udvalg (som omhandlet i punkt 5 i provinsstyrelsens bekendtgørelse nr. 480 af 15.3.2002) på forhånd vurderer, om de enkelte projekter vedrører særlig eller generel uddannelse: udfaldet af denne vurdering anføres i et vurderingsskema, der undertegnes af de sagkyndige og indføres i udvalgets mødereferat

- at provinsen efter at have foretaget ovennævnte vurdering fastsætter, hvilken finansieringsintensitet der skal anvendes på de enkelte projekter

- at provinsen derefter vedtager retsakten om finansiering af projekterne, hvori gengives udvalgets vurdering af, om der er tale om (generel eller særlig) uddannelse for hvert enkelt projekts vedkommende

- at provinsen i meddelelsen om støtten underretter hver enkelt støttemodtager om udfaldet af udvalgets vurdering og dermed om den finansieringsintensitet, der skal finde anvendelse på vedkommende.

Det skal endvidere anføres, at det pågældende udvalg består af:

- tre sagkyndige i uddannelse og vurdering af uddannelsesforanstaltninger, der kommer fra andre provinser (alle er særlig fagkyndige universitetslærere)

- en embedsmand fra provinsen, der udnævnes af provinsstyrelsen.

Sag nr.: XT 33/02

Medlemsstat: Det Forenede Kongerige

Region: West Midlands

Støtteordningens navn eller navnet på den virksomhed, der modtager individuel støtte: Alstom Transport Limited 2002

Retsgrundlag: Employment Act 1973 Section 2(1) and 2(2), as substantiated by Section 25 of the Employment and Training Act 1998 and the Industrial Development 1982, Section 11

De planlagte årlige udgifter i henhold til ordningen eller den samlede individuelle støtte, der er ydet virksomheden: Samlet støtte under ordningen er 70000 GBP

Maksimal støtteintensitet: 25 %

Gennemførelsestidspunkt: April 2002

Støtteordningens eller det individuelle støtteprojekts varighed: 11 måneder

Støttens formål: Formålet med støtten er at tilskynde virksomheden til at tilbyde uddannelse, der er afpasset den enkelte medarbejders behov i stedet for generelle uddannelsesplaner. Virksomheden har 1200 medarbejdere og organiserer regelmæssigt uddannelseskurser. Med støtten fastlægges individuelle kvalifikationsdiagnoser og uddannelsesplaner for medarbejderne, så de selv kan vælge de beviser (NVQs), der er mest nyttige for dem. Dette vil også omfatte medarbejdere i SMV i virksomhedens forsyningskæde. Virksomheden modtager støtte til udstedelse af beviserne (NVQs), men finansierer selv det meste af uddannelsesudgifterne

Berørte sektorer: Transport

Navn og adresse på den myndighed, der yder støtten: Birmingham and Solihull Learning Skills Council, Chaplin Court,

80 Hurst Street,

Birmingham B5 4TG

Andre oplysninger: Ansvarlig kontaktperson:

Paul Cornick

Sag nr.: XT 38/01

Medlemsstat: Spanien

Region: Baskerlandet

Støtteordningens navn eller navnet på den virksomhed, der modtager individuel støtte: Uddannelsesstøtte til virksomheder i Alava

Retsgrundlag: Decreto Foral n° 45/2001 del Consejo de Diputados de la Diputación Foral de Álava de 3 de abril, publicado en el Boletín Oficial del Territorio Histórico de Álava (BOTHA) n° 41 de 9 de abril de 2001

De planlagte årlige udgifter i henhold til ordningen eller den samlede individuelle støtte, der er ydet virksomheden: De planlagte udgifter for regnskabsåret 2001 andrager 601012,1 EUR

Maksimal støtteintensitet: I henhold til denne ordning kan der ydes støtte op til følgende lofter:

Omskoling

a) SMV: op til højst 75 % og 40 % af de godkendte udgifter til henholdsvis generel og særlig uddannelse

b) alle andre virksomheder: op til højst 55 % og 30 % af de godkendte udgifter til henholdsvis generel og særlig uddannelse.

Den samlede støtte pr. ansøger og til samtlige omskolingsforanstaltninger må højst andrage 30050,61 EUR.

Beskæftigelsesrelateret uddannelse: op til højst 85 % af de godkendte udgifter, dog højst 30050,61 EUR pr. ansøger og til de samlede beskæftigelsesrelaterede uddannelsesforanstaltninger. Dette loft kan dog overskrides, hvis der er tale om projekter af særlig interesse.

Forberedende undersøgelser: støtten kan andrage op til 50 % af de godkendte udgifter, dog højst 6010,12 EUR pr. ansøger til selve undersøgelsen. Dette beløb kan forhøjes til 18030,36 EUR, når der er tale om en virksomhedssammenslutning.

Ovennævnte procentsatser kan forhøjes yderligere med op til 10 % i forbindelse med uddannelsesforanstaltninger, der omfatter personer fra dårligt stillede grupper eller med særlige problemer, når det gælder integration på arbejdsmarkedet; den samlede støtte må dog ikke overstige de samlede godkendte udgifter. Forhøjelsen skal stå i forhold til det antal personer fra ovennævnte grupper, der deltager i undervisningen

Gennemførelsestidspunkt: Udbetalingen af støtte i henhold til denne ordning begyndte den 14. september 2001

Støtteordningens eller det individuelle støtteprojekts varighed: Der kan ydes støtte i henhold til denne ordning indtil den 31. december 2001

Støttens formål: Støtteordningen gælder for både generel og særlig uddannelse.

Ved ordningen for uddannelsesstøtte til virksomhederne i Alava for 2001 betragtes uddannelsesforanstaltninger på områder som kvalitetsstyring, forvaltnings- og administrationssystemer, informationsteknologi og beskyttelse af arbejdstagerne som generel uddannelse, som fastsat i forordning (EF) nr. 68/2001. Dette skyldes, at undervisningen ikke kun er relevant for den virksomhed, der tilrettelægger den, men også for andre virksomheder inden for samme sektor eller i erhvervslivet som helhed.

Uddannelse inden for emner, der specielt vedrører den støttemodtagende virksomhed, som f.eks. intern uddannelse, dvs. uddannelse, der gives af virksomhedens egne fagfolk, og som vedrører spørgsmål, der er direkte knyttet til virksomhedens aktiviteter, skal derimod betragtes som særlig uddannelse

Berørte sektorer: Samtlige erhvervssektorer

Navn og adresse på den myndighed, der yder støtten: Diputación Foral de Álava Dirección de Economía Plaza de la Provincia, 4, 3a planta E - 01001 Vitoria-Gasteiz, Álava